section_heading: Povijest
paragraph_text: Ihosy se počeo formirati kao grad od 1848. godine u doba vladavine kraljice Ranavalone I., kao vojno i upravno središte za nadzor tog prostora. Danas je poznat kao glavni grad malgaškog naroda Bara koji su većinsko stanovništvo grada. U doba francuske kolonijalne uprave od godine 1899. evangeliziran je veliki dio stanovnika, tako da je danas grad poznat po svojoj katedrali posvećenoj sv. Vinku Paulskom. Od 1967. godine grad je središte katoličke biskupije. Oko 10 km zapadno, u smjeru Toliara je velika spilja Andranomilitri (koja se još priprema za javne posjete).